

**Еуразиялық экономикалық комиссия Алқасының 2015 жылғы 28 қыркүйектегі № 124 шешіміне өзгерістер енгізу туралы**

Еуразиялық экономикалық комиссия Алқасының 2017 жылғы 13 ақпандағы № 20 шешімі

      Жоғары Еуразиялық экономикалық кеңестің 2015 жылғы 8 мамырдағы №19 шешімімен бекітілген Сыртқы экономикалық қызметті реттеу жүйесінде "бірыңғай терезе" механизмін дамытудың негізгі бағыттарын іске асыру жөніндегі іс-шаралар жоспарының ХІІ бөлімінің 6.5-тармағына сәйкес Еуразиялық экономикалық комиссия Алқасы шешті:

      1. Қосымшаға сәйкес Еуразиялық экономикалық комиссия Алқасының 2015 жылғы 28 қыркүйектегі **"Сыртқы экономикалық қызметті реттеу жүйесіндегі "бірыңғай терезе" механизмін дамытудың негізгі бағыттарын іске асыру жөніндегі іс-шаралар жоспарын орындауды қамтамасыз ететін механизмнің ұйымдық құрылымы туралы"** № 124 шешіміне өзгерістер енгізілсін.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

|  |  |
| --- | --- |
|  | Еуразиялық экономикалық комиссия Алқасының 2017 жылғы 13 ақпандағы № 20 шешіміне ҚОСЫМША |

**Еуразиялық экономикалық комиссия Алқасының 2015 жылғы**  
**28 қыркүйектегі № 124 шешіміне енгізілетін**  
**ӨЗГЕРІСТЕР**

      1.3-тармақтың күші жойылды деп танылсын.

      2. **Көрсетілген Шешіммен бекітілген Сыртқы экономикалық қызметті реттеу жүйесіндегі "бірыңғай терезе" механизмін дамытудың негізгі бағыттарын іске асыру жөніндегі іс-шаралар жоспарын орындауды қамтамасыз ететін механизмнің ұйымдық құрылымы туралы ережеде:**

**а) 10-тармақ мынадай мазмұндағы "г" тармақшасымен толықтырылсын:**

**"г) ұйымдастырушылық-талдамалық сарапшылар тобының жетекшісі.";**

**б) 13-тармақтың бесінші абзацы мынадай редакцияда жазылсын:**

      "Жұмыс тобының отырыстары қажеттілігіне қарай өткізіледі.";

      в) 29-тармақ мынадай мазмұндағы абзацтармен толықтырылсын:

**"Ұйымдастырушылық-талдамалық сарапшылар тобының жетекшісі жұмыс тобы жетекшісінің орынбасары болып табылады.**

**Ұйымдастырушылық-талдамалық сарапшылар тобының жетекшісі көрсетілген сарапшылар тобының қызметін басқарады және оған жүктелген міндеттерді орындауды ұйымдастырады.**

**Ұйымдастырушылық-талдамалық сарапшылар тобының жетекшісі жұмыс тобы жетекшісінің келісуі бойынша тақырыптық блоктар жетекшілерімен іс-шаралар жоспарын орындау мәселелері бойынша жұмыс кеңестерін өткізеді.";**

**г) IV бөлім мынадай мазмұндағы 321-тармағымен толықтырылсын:**

**"321. Ұйымдастырушылық-талдамалық сарапшылар тобының жетекшісі осы Ереженің 30-тармағына сәйкес мониторингті жүзеге асыру үшін тақырыптық блоктар жетекшілерінен тиісті блоктардың жұмыс барысы туралы ақпарат сұратуға құқылы.";**

**д) Көрсетілген Ережеге қосымшаның ІІ бөлімінде:**

      1-тармақтағы ", кедендік-тарифтік" деген сөздер алып тасталсын;

      4-тармақтың "в" тармақшасындағы "есептеу және" және 6-тармақтың "в" тармақшасындағы "есептеуді және" деген сөздер алып тасталсын.

      3. **Сыртқы экономикалық қызметті реттеу жүйесіндегі "бірыңғай терезе" механизмін дамытудың негізгі бағыттарын іске асыру жөніндегі іс-шаралар жоспарын орындау бойынша жұмыс тобының құрамын қалыптастыру критерийлерінде 3-позициядағы 2-графадағы "**кедендік-тарифтік реттеу" деген сөздер алып тасталсын.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК